open-index/open-wikipedia-markdown huggingface dataset:
Heidi Fleiss

**Heidi Fleiss** (* 30. december 1965, Los Angeles, Kalifornia, USA) je americká prostitútka, ktorá pod pseudonymom *Holywood Madame* v 1990-tich rokoch založila a viedla najznámejšiu holywoodsku escortnú agentúru.

## Pôvod a mladosť
Heidi vyrastala so šiestimi súrodencami v situovanej americkej rodine v Los Angeles. Jej otec Paul M. Fleiss bol detský lekár a matka učiteľka.

## Iné projekty

## Zdroje

Kategória:Prostitútky
Kategória:Osobnosti z Los Angeles
Matúš Andreanin

**Matúš Andreanin** (* 31. marec 1989, Humenné) je slovenský hokejový brankár.

## Klubový hokej

Je odchovancom klubu HKm Humenné, neskôr hral na poste brankára v PHK Prešov. V sezóne 2005/06 odohral 11 zápasov za HC Košice a dokončil ju v Prešove. 

Sezónu 2006/07 odohral celú v družstve juniorov HC Košice. V nasledujúcom roku už hral aj v 1.lige za klub HK VTJ Trebišov a zapojil sa do projektu HK VSR SR 20. V sezóne 2008/09 hral tiež za dvadsiatkárou pod názvom HK Orange 20 a súčasne bol aj tretím brankárom HC Košice. Klub v tejto sezóne získal titul majstra Slovenska. Po skončení základnej časti odišiel na hosťovanie do klubu HC 46 Bardejov. V sezóne 2009/10 odišiel do Zvolena.Dnes Pôsobí v HC 46 Bardejov.

### Klubová štatistika

### Tituly
* 2008/09 - HC Košice

## Referencie

## Externé odkazy
* 
* Profil na eliteprospects.com

Kategória:Slovenskí hokejisti
Kategória:Slovenskí hokejoví brankári
Kategória:Hráči HC Košice
Kategória:Hráči HKM Humenné
Kategória:Hráči HKm Zvolen
Kategória:Hráči HC 46 Bardejov
Kategória:Osobnosti z Humenného
Abell 370

[thumb|right|200px|Abell 370 pozorovaný [Hubbleov vesmírny ďalekohľad|Hubbleovym vesmírnym ďalekohľadom 16. júla 2009.]]

**Abell 370** je kopa galaxií, ktorá sa nachádza vo vzdialenosti približne 4 miliardy ly od Zeme v súhvezdí Veľryba. Jej jadro tvorí niekoľko stoviek galaxií. Je pomenovaná po Georgovi Ogdenovi Abellovi a je to najvzdialenejšia katalogizovaná kopa galaxií.

## Pozri aj
* Abell 2218
* Zoznam kôp galaxií Abell

## Zdroj

Kategória:Kopy galaxií
Kategória:Abellove objekty
Kategória:2E objekty
4597472
Kategória:Súhvezdie Veľryba
Zoznam kôp galaxií Abell

Katalóg kôp galaxií Abell je takmer kompletný katalóg s približne 4000 kopami galaxií a s najmenej 30 členmi s červeným posunom z=0,2. Pôvodne bol zostavený Georgom Ogdenom Abellom v roku 1958 a rozšírený Georgom Abellom, Haroldom Corwinom a Ronaldom Olowinom 1987.

## Pozri aj
* Zoznam skupín a kôp galaxií

## Zdroj

Kategória:Abellove objekty
Areocentrická dráha

**Areocentrická dráha** je obežná dráha okolo planéty Mars. Mesiac, pre porovnanie, je na geocentrickej dráhe okolo Zeme. 

Predpona *areo-* je odvodená zo starogréckeho slova Ares, ktoré je personifikáciou planéty Mars v gréckej mytológii.

## Pozri aj
* Heliocentrizmus
* Heliocentrická dráha
* Geocentrická dráha

## Zdroj

Kategória:Obežné dráhy
Kategória:Astronómia
Kategória:Kozmonautika
Kategória:Nebeská mechanika
Fórum (časopis)

**Fórum** bol slovenský časopis o umení, stavbe a interiéri, ktorý začal v roku 1931 vydávať Endre Szőnyi.

V roku 1931 vznikli prvýkrát v histórií Slovenska tri architektonické mesačníky, ktoré vypĺňali medzeru vo vývine slovenskej kultúry a spĺňali úlohu vymedzenia sféry architektonickej tvorby. Následky hospodárskej krízy boli bezprostredným impulzom pre založenie časopisov. Ostrý konkurenčný zápas zasiahol (obzvlášť na Slovensku) projektantov a staviteľské firmy. „Majúc na pamäti ťažké časy“ urobili členovia architektonickej sekcie „Kunstvereinu“ prvý krok a utvorili podmienky pre vznik mesačníka „Fórum“.

Mesačník pre výtvarné umenie a architektúru vydával Szőnyi s veľkým nadšením (prvé číslo január 1931). Najskôr bol trojjazyčný – slovensko–maďarsko–nemecký. Keď začal vychádzať sčasti konkurenčný Slovenský staviteľ, obmedzil sa na maďarskú a nemeckú verziu. 

* Programové vyhlásenie - úlohy časopisu
** boj proti svojvoľnému konaniu a chýbajúcemu porozumeniu úradných miest, prostredníctvo medzi rôznymi skupinovými záujmami
** postavenie hrádze proti pesimizmu

Snažilo sa byť optimistické a pokrokové, sledovalo nové európske umelecké trendy. A. Szőnyi vyhradil široký priestor pre demokraticky zamerané progresívne názory a usiloval o "duchovné stretnutie a tvorivé spolupracovanie národov v dunajskej kotline."
Celú dobu jestvovania časopisu sledoval kultúrno-politickú líniu, ktorú vyjadruje veta: *Na našej zástave stále jasnejšími literami možno čítať, že sme pokorní tvorcovia a sebavedomí hlásatelia duchovne priekopníckeho ľudského typu.*
Medzi jeho prispievateľmi sa objavovali aj také zvučné mená ako Le Corbusier. Malo zahraničných spolupracovníkov a aj stály okruh zahraničných čitateľov.

Obsah „Fóra“ rozšírili na základe poznatkov o systetizujúcich zákonov šírenia kultúry – z pôvodne koncipovaného mesačníka pre architektov vznikol časopis výtvarného umenia. Posledné číslo vydali v decembri v roku 1938.

## Zdroje
* Dulla M. a kol.: *Majstri architektúry.* Bratislava, Perfekt 2005.  
* Kolektív autorov: *[[Encyklopédia Slovenska]] V. zväzok.* Bratislava, Veda 1981.
* Kolektív autorov: *Architektúra na Slovensku, Stručné dejiny.* Bratislava, Slovart 2005.

## Pozri aj
*Endre Szőnyi

Kategória:Architektonické publikácie
Kategória:Slovenské odborné časopisy
Kategória:Architektúra na Slovensku
Karosa B 831

**Karosa B 831** je model mestského autobusu, z ktorého boli vyrobené iba tri kusy už neexistujúcim podnikom Karosa n.p. Vysoké Mýto v druhej polovici 80. rokov 20. storočia. Malo ísť o nástupcu typu Karosa B 731. Spolu s trolejbusom Škoda 17Tr sa B 831 mal stať súčasťou novej unifikovanej rady mestských autobusov.

## Konštrukcia

Autobus B 831 je dvojnápravový mestský autobus s polosamonosnou karosériou panelovej konštrukcie. Konštruktéri vytvorili pomerne nadčasový dizajn vozidla, ktorý v hojnej miere využíval plasty a ďalšie vtedy progresívne prvky. V pravej bočnici sa nachádzajú troje dvojkrídle výklopné dvere. Sedačky pre cestujúcich sú umiestnené priečne v rozmiestnení 2+2.

## Výroba a prevádzka

Potom, čo začala v závode vo Vysokom Mýte výroba autobusov Karosa rady 700 a v Škode Ostrov produkcia trolejbusov typu 14Tr, začalo sa roku 1983 uvažovať opäť o unifikácii česko-slovenských autobusov a trolejbusov (prvý pokus bol už v 60. rokoch: Karosa ŠM 11/Škoda T 11). Počas niekoľkých rokov vznikol projekt, podľa ktorého mali byť nové unifikované vozidlá odhlučnené, odľahčené, s nižšou podlahou a tiež s veľkým počtom spoločných dielov. Po nežnej revolúcii však už nebol o unifikáciu záujem, navyše samotná Karosa sa ocitla v podobnej kríze ako ostatné česko-slovenské podniky.

Tri kusy tohoto vozidla boli vyrobené v rokoch 1987 až 1989. Prvý z nich, vzor vo forme nepojazdného skeletu, bol využívaný pre záťažové skúšky v Škode Ostrov, potom bol zošrotovaný. Druhý funkčný vzor bol do roku 1995 využívaný ako servisné vozidlo Karosy. Potom bol ako historický exponát predaný do Technického múzea v Brne (TMB). Prototyp autobusu, ktorý opäť používala Karosa ako servisné vozidlo, bol tiež predaný TMB na náhradné diely. Múzeum ho v roku 1997 (po využití niektorých súčiastok) predalo Dopravnému podniku Ostrava na náhradné diely pre trolejbusy 17Tr, zošrotovaný bol v roku 2004.

## Historické vozidlá

* Brno (v Technickom múzeu vozidlo ev. č. B2U z Karosy)

## Literatúra

* Martin Harák: *Encyklopedie československých autobusů a trolejbusů, II. díl*. Nakladatelství Corona, Praha 2005. ISBN 80-86116-31-X


## Zdroj
* 

## Iné projekty

## Externé odkazy
* Článok o autobuse B 831 na stránkach výrobcu
* Fotografie Karosy B 831 patriacej Technickému múzeu v Brne

Kategória:Autobusy Karosa
Zoznam základných a stredných škôl v Prešove

Toto je zoznam **základných a stredných škôl v [[Prešov]]e**:

## Základné školy
* Základná škola Bajkalská
* Základná škola Čsl. armády 
* Základná škola Dilongova
* Základná škola Lesnícka
* Základná škola Matice slovenskej
* Základná škola Májové námestie
* Základná škola Mirka Nešpora
* Základná škola Mukačevská
* Základná škola Kúpeľná 
* Základná škola Prostějovská
* Základná škola Sibírska
* Základná škola Šmeralova
* Základná škola Šrobárova
* Základná škola Važecká
* Cirkevná základná škola sv. Gorazda
* Súkromná základná škola Solivarská
* Základná škola Ľubotice
* Spojená škola bl. biskupa Gojdiča

## Základné umelecké školy
* Základná umelecká škola M. Moyzesa
* Základná umelecká škola J. Pöschla
* Základná umelecká škola, výtvarný odbor
* Súkromná základná umelecká škola DAMA

## Gymnáziá
* Evanjelické kolegiálne gymnázium
* Gymnázium, Konštantínova 2
* Gymnázium Jána Adama Raymana 
* Gymnázium a základná škola sv. Mikuláša
* Gymnázium sv. Moniky
* Spojená škola Ľ. Podjavorinskej org. zložka gymnázium šport
* Súkromné gymnázium Solivarská
* Gymnázium Tarasa Ševčenka s vyučovacím jazykom ukrajinským
* Gymnázium bl. Petra Pavla Gojdiča

## Stredné odborné školy
* Združená stredná škola služieb
* Združená stredná umelecká škola
* Stredná zdravotnícka škola
* Stredná zdravotnícka škola sv. Bazila Veľkého 
* Spojená škola Ľ. Podjavorinskej organizačná zložka SOŠT (bývalé SOU elektrotechnické)
* Spojená škola, Masarykova 24, s organizačnými zložkami Obchodná akadémia, Masarykova 2 a Stredná odborná škola podnikania, Masarykova 24
* Stredné odborné učilište dopravné
* Stredné odborné učilište lesnícke Sigord
* Stredná odborná škola obchodu a služieb (bývalé SOU obchodné a DOŠ)
* Stredná odborná škola technická (bývalé SOU stavebné)
* Stredná priemyselná škola stavebná
* Stredná priemyselná škola elektrotechnická
* Stredná priemyselná škola strojnícka
* Stredná odborná škola lesnícka
* Hotelová akadémia 
* Pedagogická a sociálna akadémia 
* Súkromná obchodná akadémia na Delni
* Súkromná obchodná akadémia Euroškola
* Súkromná hotelová akadémia
* Stredná umelecká škola
* Súkromné konzervatórium Dezidera Kardoša Prešov
* Súkromná stredná odborná škola
Kategória:Školy v Prešove
Kategória:Zoznamy škôl
Martin Rakovský (generál)

**Martin Rakovský** (predikát „z Veľkého Rakova“; * 17. december 1754, Rakovo – † 25. apríl 1828, Dej) bol barón, dôstojník a generál slovenského pôvodu.

## Životopis
Jeho otec bol Alexander Rakovský a matka Johana rod. Dietrichová. Roku 1771 vstúpil v Banskej Bystrici, kde pravdepodobne študoval, do pluku Hadikových husárov. Od roku 1774 slúžil v Bukovine, 1784 sa zúčastnil na potláčaní sedliackeho povstania v Sedmohradsku. Roku 1789 účastník vojny s Tureckom, 1793 s Francúzskom, 1794 v Holandsku, 1796 a 1799 v bojoch v Taliansku. V roku 1812 dosiahol hodnosť generálmajora, zároveň bol povýšený do barónskeho stavu. 1801 vyznamenaný rytierskym krížom Radu Márie Terézie.

## Literatúra
* 

## Zdroj
* 

Kategória:Slovenské vojenské osobnosti
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Kategória:Osobnosti z Rakova
Ján Valach (geológ)

**Ján Valach** (* 18. december 1928, Tuháre - † 17. október 1978, Banská Bystrica) bol slovenský geológ.

## Životopis
Zameriaval sa na výskum, vyhľadávanie a prieskum ložísk nerastov v oblasti Poľany, na území pohoria Javorie, v Kremnických vrchoch a na pohorí Vtáčnik. Vedúci odbornej skupiny v Geologickom prieskume, n.p. závod Banské Bystrica (1971-1978). Výsledky bádaní publikoval v odborných časopisoch a zborníkoch.

## Literatúra
* Kto bol kto v histórii Banskej Bystrice 12552000

## Zdroj
* 

Kategória:Narodenia v 1928
Kategória:Úmrtia v 1978
Kategória:Slovenskí geológovia
Zoznam predstaviteľov mesta Banská Bystrica

[náhľad|Radnica na [Námestie SNP (Banská Bystrica)|Námestí SNP, súčasné sídlo primátora mesta]]

**Zoznam predstaviteľov mesta [[Banská Bystrica]]** obsahuje výpis najvyšších predstaviteľov mesta, t. j. v rámci jednotlivých historických období:
* richtárov (12551850),
* mešťanostov (18501923 a 1944)
* starostov (19231938)
* vládnych komisárov (19381944)
* predsedov Revolučného národného výboru a Mestského národného výboru (19441990),
* primátorov (od 1990).

## Richtári (12551850)
Prvým známym richtárom Banskej Bystrice bol Ondrej (alebo Andrej), miestny banský podnikateľ, ktorá za zásluhy pri založení Banskej Bystrice a rozvíjaní banského podnikania získal od kráľa Belo IV. donáciu na pozemky a lesy medzi Banskou Bystricou a Slovenskou Ľupčou (1263).

*Zoznam richtárov spracovaný podľa .*

## Mešťanostovia (18501923)

## Starostovia (19231938)

## Vládny komisár (19381944) a mešťanosta (1944)
Ako vládny komisár v Banskej Bystrici slúžil do 15. mája 1944 Michal Samuhel, ktorý bol už v predchádzajúcom období dvakrát zvolený za starostu. Po ustanovení povstaleckého slovenského územia v Banskej Bystrici, ktorá sa stala sídlom Slovenskej národnej rady, vedúceho zákonodarného a výkonného orgánu v Slovenskom národnom povstaní, mal správu mesta v kompetencii mešťanosta Ondrej Smida (15. máj31. august 1944)

## Predsedovia MsNV (19441990)

## Primátori (od 1990)
V súlade so zákonom SNR č. 369/1990 Zb. o obecnom zriadení je od roku 1990 najvyšším predstaviteľom, výkonným a štatutárnym orgánom mesta primátor. Je volený priamou voľbou občanov mesta na štvorročné obdobie, pričom jeho funkčné obdobie sa skončí zložením sľubu novozvoleného primátora.

## Pozri aj
* Banská Bystrica

## Referencie

## Literatúra
**Publikácie**
* 
* 

**Internetové zdroje**
* 

**Zákony**
* Zákon Slovenskej národnej rady č. 369/1990 Zb. o obecnom zriadení (Dostupné v PDF)
* Zákon Slovenskej národnej rady č. 346/1990 Zb. o voľbách do orgánov samosprávy obcí (Dostupné v RTF)
* Zákon Národnej rady SR č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov (Dostupné v PDF)


Kategória:Zoznamy ľudí podľa povolaní
Banská Bystrica
Karosa B 832

**Karosa B 832** je model mestského autobusu, ktorý vyrábala spoločnosť Karosa Vysoké Mýto v rokoch 1997 až 1999.

## Konštrukcia

Autobus B 832 je konštrukčne takmer zhodný s vozidlom B 732. Ide o dvojnápravový autobus s hranatou, polosamonosnou  karosériou panelovej konštrukcie a motorom nachádzajúcim sa za zadnou nápravou. Dizajnovo je rovnaký ako B 732. V pravej bočnici sa nachádzajú troje dvojkrídle výklopné dvere (predné sú užšie než ostatné). Sedačky pre cestujúcich sú rozmiestnené 1+2, nad nápravami 2+2. Od vozidiel B 732 sa odlišuje lepším zateplením, pretože vozidlá tohoto typu mali byť prevádzkované predovšetkým v Rusku, červenými držadlami v interiéri a tiež hlavne zasklenou prepážkou pred prvými sedadlami, ktorá oddeľuje priestor pre vodiča od priestoru pre cestujúcich. Vodič má ale možnosť nechať prepážku do zvyšku vozidla otvorenú, takže v tomto prípade môžu cestujúci využívať i predné dvere.

## Výroba a prevádzka

Pretože v štátoch bývalého Sovietskeho zväzu boli problémy so schvaľovaním novej rady 900, rozhodla sa Karosa pre tieto krajiny naďalej vyrábať upravené vozidlá rady 700 pod novým označením – radou 800 (tá bola v 80. rokoch už raz použitá). „Osemstovkové“ autobusy boli vyrábané od roku 1997, kedy bola ukončená produkcia rady 700, do roku 1999, kedy konečne túto radu nahradili v exporte na východ autobusy rady 900. Autobusov B 832 bolo celkom vyrobených 102 kusov.

Vozidlá B 832 boli určené predovšetkým na export do krajín bývalého Sovietskeho zväzu. Niekoľko málo kusov ale vzhľadom na nesolventnosť kupujúcich skončilo v Česku a Slovensku. Niektoré vozidlá B 832, prevádzkované na území bývalého Česko-Slovenska, boli tiež kúpené ako „náhradné“ skrine pre staršie autobusy rady 700.

## Referencie


## Zdroj
* 

## Iné projekty

## Externé odkazy
* Článok s fotografiami o pražských autobusoch Karosa B 832 
* Fotogaléria vozidiel B 832 v Košiciach 

Kategória:Autobusy Karosa
Karosa B 841

**Karosa B 841** je model mestského kĺbového autobusu, ktorý vyrábala spoločnosť Karosa Vysoké Mýto v rokoch 1997 až 1999.

## Konštrukcia

Vozidlá B 841 konštrukčne vychádzajú z klasického typu B 741. Ide teda o trojnápravový kĺbový autobus s polosamonosnou karoseriou panelovej konštrukcie. Skladá sa z dvoch častí, ktoré sú navzájom spojené kĺbom a krycím mechom. Hnacia je zadná náprava, za ktorou sa priestore zadného panelu nachádza motor. Vzhľadovo je autobus prakticky zhodný s typom B 741. V pravej bočnici sa nachádzajú štyri dvojkrídle výklopné dvere, v každom článku vždy dvoje. Prvé a posledné sú užšie než ostatné dve. Od typu B 741 sa B 841 líši červenými držadlami v interiéri, kvalitnejším zateplením vozidla a hlavne zasklenou prepážkou pred prvými sedadlami, ktorá oddeľuje vodiča od priestoru pre cestujúcich. Sú v nej umiestnené dvere, ktoré môže vodič v otvorenom stave zaistiť, takže cestujúci môžu v tomto prípade používať i predné dvere autobusu.

## Výroba a prevádzka

Autobusy B 841, ktoré boli vyrábané medzi rokmi 1997 a 1999, boli určené predovšetkým pre export do krajín bývalého Sovietskeho zväzu, kde boli problémy so schválením autobusov novej rady 900. Preto sa Karosa rozhodla pre tieto štáty pokračovať vo výrobe mierne modifikovaných vozidiel rady 700, ktoré označila novou radou 800. „Deväťstovková“ rada začala byť do týchto krajín dodávaná v roku 1999 a produkcia rady 800 bola v tomto roku ukončená. Medzi rokmi 1997 a 1999 bolo vyrobených celkom 110 autobusov B 841.

## Referencie


## Zdroj
* 

## Iné projekty

Kategória:Autobusy Karosa
Kategória:Kĺbové autobusy
Kompozitný sloh

náhľad|vpravo|150px|Hlavica stĺpu v kompozitnom slohu, Claude Perrault, 1683
**Kompozitný sloh** je jedným z architektonických štýlov starovekého Ríma. Je spojením dvoch gréckych slohov (iónsky sloh a korintský sloh). Spojenie týchto dvoch štýlov sa prejavuje najmä u hlaviciach kompozitných stĺpov. Ich echinus, teda stredná časť hlavice, obsahuje prvky oboch slohov - je zdobený iónskymi volútami a dvoma radmi korintských akantov. Drieky kompozitných stĺpov stoja ako väčšina stĺpových driekov na pätkách a sú vertikálne kanelované, čiže zvislo žliabkované, pričom sa kanelúry nestýkajú v hranách. Výška stĺpov, vrátane pätky a hlavice, je podľa pravidiel presne desaťkrát väčšia ako šírka ich driekov pri pätke.

Kompozitný sloh je veľmi podobný rímsko-korintskému, preto bol až do renesancie považovaný za neskororímsku obdobu korintského slohu. Za najstaršiu stavbu s prvkami kompozitného štýlu sa považuje Titov víťazný oblúk, nachádzajúci sa v Ríme, ktorého súčasťou sú kompozitné stĺpy.

Kategória:Architektúra v starovekom Ríme
Jozef Škultéty (lesný inžinier)

**Jozef Škultéty** (* 14. február 1909, Sihla - † 18. január 1989, Banská Štiavnica) bol lesný inžinier a vysokoškolský pedagóg.

## Rodina
* otec Jozef Škultéty
* matka Ema rod. Kubišová 

## Životopis
Študoval na Štátnej vyššej lesníckej škole v Banskej Štiavnici (1925-1929), na lesníckom odbore VŠZ v Brne (1931-1937). Roku 1937 získal titul Ing., v roku 1946 sa stal mimoriadnym vysokoškolským profesorom. Pôsobil ako pracovník Správy štátnych lesov a majetkov Kraslicoach, ako profesor Štátnej vyššej  lesníckej školy v Banskej Štiavnici (1939-1945), riaditeľ Štátnej vyššej drevársko-piliarskej školy v Žarnovici (1932-1945), riaditeľ Štátnej vyššej lesníckej školy v Banskej Štiavnici (1948-1951), vedecký pracovník v Zbraslavi nad Vltavou, vo Zvolene (1959-1975), súčasne vedúci výskumnej stanice lesného hospodárstva v Banskej Štiavnici (1964-1966). Účastník SNP, väzeň koncentračných táborov. V tvorivej činnosti sa zameriaval na ochranu lesov a poľovnícky výskum. Zaoberal sa  históriou poľovníctva a rybárstva v banskoštiavnickej oblasti, podieľal sa na vytváraní slovenskej poľovníckej terminológie. Prispieval odbornými článkami do časopisov. Vypracoval heslá o poľovníctve do Encyklopédie Slovenska (1977-1982). Člen  a funkcionár odborných inštitúcií, predseda redakčnej rady Poľovníckeho zborníka. Nositeľ vyznamenaní.

## Diela
* Poľovnícka ročenka 1962-1963, Bratislava roku 1961 (spoluautor)
* Rastlinstvo lesa ako základ chovu poľovnej zveri, Bratislavar. 1962 (spoluautor)
* Poľovníctvo 1-2, Bratislava roku 1962-1964 (spoluautor)

* Poľovníctvo Stredoslovenského kraja, Banská Bystrica roku 1965

## Literatúra
* Slovenský biografický slovník

## Zdroj
* 

Kategória:Narodenia v 1909
Kategória:Úmrtia v 1989
Kategória:Slovenskí lesní inžinieri
Kategória:Slovenskí poľovníci
Kategória:Osobnosti SNP
Kategória:Osobnosti zo Sihly
CP Puppis

**CP Puppis** (alebo **Nova Puppis 1942**) bola jasná nova, ktorá sa vyskytla v súhvezdí Korma v roku 1942.

CP Puppis dosiahla zdanlivú hviezdnu veľkosť 0,3.

Súradnice:
* Rektascenzia: 08h 11m 46s
* Deklinácia: −35° 21.1’

## Zdroj

Kategória:Novy
Kategória:Súhvezdie Korma
Kategória:Astronomické objekty objavené v roku 1942
Malý rak

**Súhvezdie Malý rak** bolo súhvezdie zložené z hviezd v súhvezdí Blíženci, priľahlé k súhvezdiu Raka. Toto súhvezdie zaviedol Petrus Plancius v roku 1613. Na hviezdnych mapách sa vyskytovalo v 17. storočí, ale od 18. storočia sa už nepoužíva.

## Pozri aj
* Súhvezdie Rak

## Externé odkazy
* Petrus Plancius

## Zdroj

Kategória:Zaniknuté súhvezdia
Canis Minoridy

**Canis Minoridy** sú meteorický roj, ktorý prichádza zo smeru súhvezdia Malý pes.

## Externé odkazy
* Meteorické roje a ich kométy 

## Zdroj

Kategória:Meteorické roje
Tigris (súhvezdie)

**Súhvezdie Tigris**, pomenované po rieke Tigris, je súhvezdie vymyslené Jakobom Bartschom v 17. storočí (alebo Petrusom Planciusom). Jeden koniec sa nachádzal blízko ramena súhvezdia Hadonos, druhý blízko súhvezdia Pegas a vo vnútri sa nachádzala oblasť dnes známa ako súhvezdie Líška, prechádzajúca medzi súhvezdiami Labuť a Orol. Neobjavilo sa v Johann Elert Bodeho atlasoch a čoskoro sa na neho zabudlo.

## Externé odkazy

* http://www.pa.msu.edu/people/horvatin/Astronomy_Facts/obsolete_pages/river_tigris.htm 
* http://www.ianridpath.com/startales/tigris.htm

Kategória:Zaniknuté súhvezdia
Hnutie 2. jún

**Hnutie 2. jún** () bola anarchistická mestská partizánska organizácia pôsobiaca v Západnom Nemecku v rokoch 1972 až 1980. 

Názov skupiny sa viaže k dátumu 2. júna 1967, keď bol pri veľkej demonštrácii proti návšteve iránskeho šacha v Berlíne políciou zastrelený študent Benno Ohnesorg. Bezprostredným popudom k založeniu hnutia sa však stala až smrť ľavicového radikála Georga von Raucha zo 4. decembra 1971, ktorý zahynul pri prestrelke s políciou, ktorá sa ho pokúšala zatknúť. Následne sa v Západnom Berlíne stretlo viacero autonomistických skupín, ktoré sa dohodli na zlúčení a založení mestskej guerily. Medzi zakladajúcimi členmi boli aj známe postavy nemeckého študentského protestného hnutia 60. rokov ako Till Meyer, či Fritz Teufel zo známej Komúny 1. 

Skupina zorganizovala viacero bombových útokov, prepadov bánk, únosov či úspešných útekov z väzenia. 10. novembra 1974 na protest proti smrti člena RAF Holgera Meinsa hnutie zastrelilo federálneho sudcu Güntera von Drenkmanna. Ich najznámejšou akciou sa však stal únos politika CDU, kandidáta na starostu Berlína Petera Lorenza z 27. februára 1975. Únoscom sa podarilo s vládou vyjednať prepustenie piatich zadržaných členov hnutia a zabezpečiť ich odlet do jemenského Adenu. Následne na to, po vyše piatich dňoch zadržiavania, Lorenza nezraneného prepustili.

Hoci bolo anarchistické *Hnutie 2. jún* ideologicky v opozícii k marxistickej Frakcii červenej armády, médiá aj polícia často obidve organizácie zamieňali a keď sa hnutie 2. júna 1980 rozpustilo, mnoho jeho členov k RAF aj prešlo. Iní buď s teroristickou činnosťou prestali, alebo v nej pokračovali v Revolučných bunkách.

## Externé odkazy
* "Movement 2 June" 

Kategória:Skupiny označené za teroristické
Matúš Petričko

**Matúš Petričko** (* 4. apríl 1980, Košice) je slovenský hokejový útočník.

## Klubový hokej
Je odchovancom klubu HC Košice. V sezóne 1997/98 hral za belgický klub Yeti Bears Eeklo následne sa vrátil do Košíc. Postupne hral za slovenské tímy HK VTJ Spišská Nová Ves, HK ŠKP Poprad a MHC Martin. Potom sa vybral opäť do zahraničia. Legionársky chlebík okúsil v belgickom Phantoms Deurne, britských kluboch Bracknell Bees, Newcastle Vipers, Nottingham Panthers a Cardiff Devils. Ďalšia sezóna 2008/09  začala v kazašskom klube Kazzinc Torpedo Usť-Kamenogorsk a skončila titulom majstra Slovenska v ľadovom hokeji s tímom HC Košice. V sezóne 2009/2010 sa vrátil na ostrovy do britského klubu Newcastle Vipers.

## Externé odkazy
* 
* Profil na eliteprospects.com
* 

Kategória:Narodenia v 1980
Kategória:Slovenskí hokejisti
Kategória:Hráči HC Košice
Kategória:Slovenskí hokejoví útočníci
Človek proti divočine

**Človek proti divočine** (angl. *Man vs. Wild*) je britský dokumentárny seriál vyrobený televíziou Discovery Channel. Zámerom je ozrejmiť divákovi pravidlá nutné na prežite v rôznych extrémnych oblastiach sveta.

## Príbeh
Britský dobrodruh a vojak Bear Grylls v seriáli demonštruje vplyv extrémnych podmienok v rôznych oblastiach sveta, ktoré sú zväčša aj navštevovanými turistickými destináciami. Grylls simuluje úlohu strateného turistu a len s minimálnou výbavou a bohatými skúsenosťami z výcviku v špeciálnej jednotke britskej armády predvádza pravidlá prežitia v nehostinnej krajine. Diváka ozrejmuje so znalosťami nutnými na nájdenie zdroja pitnej vody, ulovenie koristi, zdolávania prírodných prekážok (riek, kaňonov) a privolania pomoci.

## Premiéra
Seriál bol prvýkrát odvysielaný na Discovery Channel 27. októbra 2006, kde je vysielaný v rôznych jazykoch (okrem iných v slovenčine a češtine), taktiež pod názvom Ako prežiť (angl.  *Ultimate Survival*).

Slovenská verzia bola distribuovaná na DVD denníkom SME.

## Série a časti

### 1. séria (2006-07)

### 2. séria (2007-08)

### 3. séria (2008-09)

### 4. séria (2009-10)

### 5. séria (2010)

### 6. séria (2011)

### 7. séria (2011)

## Externé odkazy
* Oficiálne stránky seriálu na Discovery Channel 
* O seriály v Internetovej databáze filmov 
* Oficiálna stránka Beara Gryllsa 

Kategória:Britské dokumentárne seriály
Kategória:Televízne seriály z roku 2006
Kategória:Televízne seriály Discovery Channel
Binárna sústava (astronómia)

**Binárna sústava** alebo zriedkavo **binárny systém** je astronomický výraz pre dva objekty vo vesmíre (zvyčajne hviezdy, ale aj planéty, galaxie a asteroidy), ktoré sú pri sebe tak blízko, že ich gravitačná interakcia spôsobuje ich obeh okolo spoločného ťažiska, pričom toto ťažisko sa nenachádza vo vnútri ani jedného z týchto objektov. *Viacnásobný systém* je podobný ako binárny, ale skladá sa z troch a viacerých objektov.

## Pozri aj

* Binárna planétka
* Dvojhviezda
* Dvojplanéta

Kategória:Vesmír
Kostol svätého Štefana Kráľa (Rudiny)

**Kostol sv. Štefana Kráľa** je rímskokatolícky kostol v Žiline, postavený v neskororománskom slohu. Ide o najstaršiu architektonickú pamiatku na území mesta a podľa povesti dal tento kostol postaviť prvý uhorský kráľ sv. Štefan na pamiatku bitky, ktorú mal vybojovať s vojskami poľského kráľa Boleslava Chrabrého niekedy na začiatku 11. storočia (uvádzajú sa roky 1018 i 1025). Pôvodne slúžil kostol ako bohoslužobné miesto pre niekoľko okolitých osád. Dnes je súčasťou žilinskej mestskej časti Dolné Rudiny. Kostol je ohradený kamenným múrom so vstupnou bránou a kruhovou baštou z polovice 16. storočia.

## Dejiny
Kostol sa po prvýkrát spomína v roku 1429 v Žilinskej knihe. Podľa archeologických výskumov (v roku 1995 a 2000) bol kostol postavený začiatkom 13. storočia a v jeho okolí sa nachádzalo šesť alebo sedem stredovekých osád, známych ako *terra de Selinan*.náhľad|vľavo|Kostol svätého Štefana Kráľa

V roku 1762 zmenila vzhľad kostola rozsiahla baroková prestavba, ktorá premiestnila pôvodný vstup z južnej strany na západnú, strop bol nahradený klenbami a malé románske okná boli zamurované a nahradili ich veľké, barokové.

Unikátne sú aj maľby apoštolov v interiéri, datované približne do roku 1260, podobné tým, aké môžeme nájsť v inkubániách z 12. storočia. Mladšie maľby predstavujú uhorských kráľov, sv. Ladislava, sv. Imricha, sv. Štefana a sv. Alžbetu. Pri výskumoch bolo objavených aj 15 kostrových hrobov zo 17.18. storočia.

V areáli kostola sa nachádza aj Kaplnka Božieho Tela z konca 14. a začiatku 15. storočia, ktorá slúžila ako kostnica. V jej okolí a interiéri sa našlo až 80 kostrových hrobov datovaných od 12. do konca 19. storočia (najmladšia minca je z roku 1899). V nich sa našlo viacero mincí, dva železné kosáky, hlavica richtárskej palice a bronzový prsteň s nápisom IOACIVE z približne 12.13. storočia. Nápis môže byť skratkou latinského *Ioannes cives* (občan Ján).

Kostolík aj areál sú v pomerne dobrom stave. Sú prístupné počas bohoslužieb a kultúrnych podujatí, alebo na objednávku. V noci je osvetlený.

## Referencie

## Iné projekty

## Externé odkazy
*leták Turistickej informačnej kancelárie mesta Žilina, p. o.
*fotografie na zilina-gallery.sk
*kostol na portáli www.apsida.sk
*na portáli za.mesto.sk 
*Portál fary s históriou a obrazmi kostola 

Rudiny
Rudiny
Kategória:Architektúra v 13. storočí
Kategória:Pamiatky ocenené v súťaži Kultúrna pamiatka roka
Rudiny
Žilina Rudiny
Západné Nemecko

**Západné Nemecko** môže byť:
*v histórii: dnešné Nemecko na území a v období pred pripojením NDR, pozri Západné Nemecko (1949 – 1990)
*politicky: dnešné spolkové krajiny Nemecka zodpovedajúce historickému Západnému Nemecku, synonymum: staré spolkové krajiny, pozri stará spolková krajina
*geograficky:
**približne územie spolkových krajín Severné Porýnie-Westfálsko, Hessensko, Porýnie-Falcko a Sársko
**územie západných stredonemeckých nárečí (približne zodpovedá uvedeným spolkovým krajinám), pozri západná stredná nemčina
**v užšom zmysle len približne Porýnie v Severnom Porýní-Westfálsku
Heinrich Rohrer

**Heinrich Rohrer** (* 6. jún 1933, St. Gallen, Švajčiarsko - † 16. máj 2013) bol švajčiarsky fyzik. 

V roku 1986 dostal Nobelovu cenu za fyziku za vynález riadkovacieho tunelového mikroskopu (STM), ktorý učinil spolu s Gerdom Binnigom. Rohrer získal 1/4 ceny, o cenu sa delí s Gerdom Binnigom (1/4) a Ernstom Ruskom (1/2), vynálezcom elektrónového mikroskopu.

Kategória:Švajčiarski fyzici
Kategória:Nositelia Nobelovej ceny za fyziku
Kategória:Švajčiarski nositelia Nobelovej ceny
Kategória:Osobnosti zo St. Gallen
Maďarská socialistická strana

vpravo|náhľad|Volebná kampaň z roku 2006
**Maďarská socialistická strana**, skrátene **MSZP**, () je parlamentná ľavicová politická strana v Maďarsku. V maďarských pomeroch má strana funkciu sociálnej demokracie.

**MSZP** vznikla v roku 1989 rozpadom Maďarskej socialistickej robotníckej strany. V prvých slobodných voľbách v roku 1990 získala iba 33 kresiel a bola v opozícii. O štyri roky neskôr vo voľbách zvíťazila so ziskom 209 mandátov. I keď strana získala nadpolovičnú väčšinu, rozhodla sa vládnuť spolu s SZDSZ. V parlamentných voľbách v Maďarsku v roku 1998 bola strana so 134 kreslami na druhom mieste za pravicovým Fideszom, voči ktorému bola v opozícií. 

Kategória:Politické strany v Maďarsku
Kategória:Sociálnodemokratické strany
Babylon Circus

**Babylon Circus** je francúzska, v súčasnosti deväťčlenná, skupina pochádzajúca z Lyonu. Skupina, ktorú r. 1995 založil spevák David Baruchel, kĺbi vo svojej hudbe žánre rocku, reggae, ska, je však výrazne inšpirovaná aj cirkusovou hudbou a francúzskym šansónom. Aj napriek šiestim radovým albumom, Babylon Circus získali popularitu predovšetkým vďaka energickým, divadelným a výrazne muzikantským vystúpeniam a pódiových show. V priebehu jedného desaťročia zaznamenali úspech takmer na celom svete: koncertné turné odohrali v Európe, Amerike, Austrálii, pričom medzi úspešné koncerty patrili aj vystúpenia v Rusku a v Sýrii. 
Skupina spievajúca vo francúzštine i angličtine je známa aj svojimi pacifistickými textami a vystúpeniami.

Výraznou charakteristickou črtou skupiny tiež je, že aj napriek dobrým vzťahom s fanúšikmi, popularita zoskupenia nie je postavená na jednotlivých členoch, ani na ich osobnom živote. Členovia nepublikujú materiály o ich súkromnom živote a vystupujú pod krstnými menami, či osobnými prezývkami.

## Členovia
*David – spev, gitara
*Manuel (tiež Biloul) – spev, pôvodne bicie nástroje
*Jo – gitara, vokály
*Olivier – keyboard, vokály
*Dade – bicie nástroje
*Basile – basgitara
*Clemensito – trombón, tuba, Barrel organ
*Laurent – trúbka, krídlová trúbka
*Rimbaud – saxofón, akordeón, klarinet, flauta

## Diskografia
*1996: *Demo #1*
*1997: *Musika*
*1999: *Tout va bien*
*2001: *Au marché des illusions*
*2004: *[[Dances of Resistance]]*
*2009: *Belle étoile*
* 2013: *Never stop*

Kategória:Francúzske hudobné skupiny
Dračia búrka

thumb|Pohľad na Dračiu búrku vo falošných farbách
**Dračia búrka** je názov veľkej, svetlej a komplexnej prúdiacej búrky na južnej pologuli planéty Saturn. Búrky Saturna sú dlhodobé, s pravidelnou produkciou bielych oblakov. Oblasť je silným zdrojom rádiových impulzov, ktoré boli dlhý čas pre vedcov veľkou neznámou. Neskôr bola záhada vysvetlená tým, že oblasť búrky bola generátorom elektriny.

Búrka sa v oblasti pravidelne objavuje a mizne a najsilnejšia je v nočnej dobe.

## Referencie


Kategória:Saturn
Laura Joplinová

**Laura Joplinová** (* Port Arthur, Texas, USA) je mladšia sestra rockovej speváčky Janis Joplinovej a autorka biografickej knihy o sestre s názvom „Love, Janis“ (Villard Books) z roku 1992. 

Po smrti svojej sestry zverejnila časť súkromnej rodinnej korešpondencie, ktorá prebehla medzi rodinou a speváčkou, a taktiež sa intenzívne zaujímala o príčinu jej smrti, ktorá bola v minulosti mystifikovaná. 

Súkromná korešpondencia pozostáva z dovtedy nikdy nevidených dvadsiatich piatich listov mapuje speváčkine dojmy zo začínajúcej sanfranciskej rockovej scény a jej názory na jej rastúcu popularitu a budúcu slávu. 

## Referencie


Kategória:Narodenia v 1949
Kategória:Osobnosti z Texasu
Leon Max Lederman

**Leon Max Lederman** (* 15. júl 1922, New York, New York, USA – † 3. október 2018,  Rexburg, Idaho)) bol americký fyzik. 

V roku 1988 obdržal spolu s Jack Steinbergerom a Melvinom Schwartzom Nobelovu cenu za fyziku za metódu neutrínového zväzku a demonštráciu existencie leptónových dubletov objavom miónového neutrína.

Bol známy aj tým, že vo svojej knihe *The God Particle: If the Universe Is the Answer, What Is the Question?* z 1993 označil Higgsov bozón ako „božskú časticu“.

## Referencie

## Iné projekty

## Externé odkazy
* The Nobel Prize in Physics 1988
* Autobiografia Leona M. Ledermana

Kategória:Fyzici USA
Kategória:Nositelia Nobelovej ceny za fyziku
Kategória:Nositelia Nobelovej ceny z USA
Kategória:Osobnosti z New Yorku
Kategória:Absolventi Kolumbijskej univerzity
Kategória:Experimentálni fyzici
Kategória:Fyzici židovského pôvodu
Ústupkový portál

[thumb|[Notre-Dame-la-Grande de Poitiers|Notre Dame la Grande v Poitiers]]
**Ústupkový portál** je portál, ktorý je stavaný tak, aby relatívne malé dvere vo fasáde zdanlivo pôsobili väčšie tým, že sa otvor stupňovito rozširuje do strán. Optický účinok je silný najmä v hrubej stene. Stupne sú často zdobené stĺpikmi alebo postavami. Rozšírený je najmä v románskej a gotickej architektúre.

Kategória:Architektonické prvky
Polányi

**Polányi** alebo **Polanyi** môže byť:

* kanadský chemik ocenený Nobelovou cenou, pozri John Charles Polanyi
* maďarský historik, ekonóm a antropológ, pozri Karl Polanyi
* anglický filozof a vedec, jeden zo zakladateľov postpozitivizmu, pozri Michael Polanyi
Majstri Česko-Slovenska v ľadovom hokeji

## Prehľad víťazov
### Muži

* 1936/1937 - LTC Praha
* 1937/1938 - LTC Praha
* 1945/1946 - LTC Praha
* 1946/1947 - LTC Praha
* 1947/1948 - LTC Praha
* 1948/1949 - LTC Praha
* 1949/1950 - ATK Praha
* 1950/1951 - SKP České Budějovice
* 1951/1952 - VŽKG Ostrava
* 1952/1953 - Spartak Praha Sokolovo
* 1953/1954 - Spartak Praha Sokolovo
* 1954/1955 - Rudá Hvězda Brno
* 1955/1956 - Rudá Hvězda Brno
* 1956/1957 - Rudá Hvězda Brno
* 1957/1958 - Rudá Hvězda Brno
* 1958/1959 - SONP Kladno
* 1959/1960 - Rudá Hvězda Brno
* 1960/1961 - Rudá Hvězda Brno
* 1961/1962 - Rudá Hvězda Brno
* 1962/1963 - ZKL Brno
* 1963/1964 - ZKL Brno
* 1964/1965 - ZKL Brno
* 1965/1966 - ZKL Brno
* 1966/1967 - HC Dukla Jihlava
* 1967/1968 - HC Dukla Jihlava
* 1968/1969 - HC Dukla Jihlava
* 1969/1970 - HC Dukla Jihlava
* 1970/1971 - HC Dukla Jihlava
* 1971/1972 - HC Dukla Jihlava
* 1972/1973 - Tesla Pardubice
* 1973/1974 - HC Dukla Jihlava
* 1974/1975 - SONP Kladno
* 1975/1976 - SONP Kladno
* 1976/1977 - SONP Kladno
* 1977/1978 - SONP Kladno 
* 1978/1979 - HC Slovan Bratislava
* 1979/1980 - Poldi Kladno
* 1980/1981 - TJ Vítkovice
* 1981/1982 - HC Dukla Jihlava
* 1982/1983 - HC Dukla Jihlava
* 1983/1984 - HC Dukla Jihlava
* 1984/1985 - HC Dukla Jihlava
* 1985/1986 - VSŽ Košice
* 1986/1987 - Tesla Pardubice
* 1987/1988 - VSŽ Košice
* 1988/1989 - Tesla Pardubice
* 1989/1990 - Sparta Praha
* 1990/1991 - HC Dukla Jihlava
* 1991/1992 - Dukla Trenčín
* 1992/1993 - Sparta Praha

### Ženy
*1991/92 Lokomotíva Beroun

## Referencie


## Odkazy
* Slovnaft extraliga
* Česká hokejová extraliga

Kategória:Ľadový hokej na Slovensku
Kategória:Ľadový hokej v Česku
Víťazný Amor

**Víťazný Amor** () je názov obrazu talianskeho barokového maliara Caravaggia.

Chlapčensky opovážlivý, provokujúci, dráždiaci a bez studu je Caravaggiov Amor. Autor nenamaľoval tradičného Amora, boha lásky, ktorý svojim šípom zasahuje obete, roznecujúc v nich lásku. Jeho Amor je mladý chlapec, provokujúci divákov svojou nahotou, ktorú bez hanby vystavuje na obdiv.

Caravaggiov Amor je víťazom lásky nad všetkým umením a vedami. Jeho nadradenosť umelec zvýraznil oslavným postojom, ktorému všetci podľahli. Atribúty umenia a vedy - hudobné nástroje, kružidlo, noty, kniha, pero a vavrínový veniec mu ležia pri nohách. Atribúty sochárstva a maliarstva tu však chýbajú; nimi je Amor sám.

Predlohou tejto postavy, najmä polohy jeho nôh, sú figúry víťazov, Michelangelov *Víťaz* na náhrobku pápeža Júliusa II. či dielo Pierina da Vinciho *Samson zdoláva Finistra*.

Amor na obraze pôsobí sexuálne vyzývavo. Obrazov, ktoré takýmto spôsobom stavali na obdiv nedospelého chlapca, v dovtedajšej monumentálnej maľbe nenájdeme. Dvadsať rokov po namaľovaní obrazu navrhol istý taliansky milovník umenia schovávať provokujúce maľby a zahaľovať provokujúce „veci“. Medzi takéto maľby jednoznačne radil i Caravaggiovho *Víťazného Amora*. V tridsiatych rokoch 17. storočia obraz skutočne zahalili, nie však preto, žeby bol obscénny. Pri prehliadke galérie ho chceli ukazovať ako posledný exponát, lebo inak „by všetky rarity prestali byť zaujímavé“.

*Víťazný Amor* bol namaľovaný v roku 1601 alebo 1602 pre rímskeho zberateľa, markíza Vincenza Guistinianiho. V roku 1812 sa spolu s inými umeleckými dielami v Napoleonovej koristi dostal do Paríža a stal sa exponátom v Louvri. V roku 1815 sa diela vracali pôvodným majiteľom, ktorí však často nedokázali zaplatiť prepravné náklady. To bol prípad i tohto diela. Pruský kráľ Fridrich Wilhelm III. kúpil v uvedenom roku stopäťdesiat sedem obrazov v Guistinianovej zbierky, medzi nimi i *Víťazného Amora*. Obraz bol vystavený v berlínskej Umeleckej akadémii, od roku 1904 v Kaiser Friedrich Museum. Od roku 1988 patrí ku klenotom berlínskej Gemäldegalerie.

## Iné projekty

## Zdroje
* R. H. Johannsen, *Slávne maľby*, Slovart, Bratislava, 2004
* G. Lambert, *Caravaggio*, Taschen/Nakladateľstvo Slovart, Praha, 2005, ISBN 80-7209-750-4
* H. Langdonová, *Caravaggio*, BB art, Praha, 2002, ISBN 80-7257-898-7

Kategória:Caravaggio
Kategória:Barokové výtvarné umenie
Kategória:Berlínska obrazová galéria
Špagetizácia

**Špagetizácia** je neodborné označenie pre silné natiahnutie telesa pri vystavení silnej gravitačnej sile, najmä pri páde do čiernej diery. Termín nepriamo vymyslel Stephen William Hawking, keď predmet padajúci do čiernej diery prirovnal k špagete.

Kategória:Čierne diery
Nova TV

**Nova TV** je prvá súkromná chorvátska televízna stanica. Patrí do skupiny CME. Je teda sesterskou spoločnosťou TV Markíza.

Nova TV sídli v Záhrebe v mestskej časti Remetinec.

## Externé odkazy
* Oficiálna stránka Nova TV

Kategória:Televízne stanice v Chorvátsku
Internódium

**Internódium** môže byť:
*v botanike: internódium (rastliny)
*v zoológii: internódium (živočíchy)
Aden

**Aden** (slovenský normovaný názov) alebo **Adan** (v spisovnej arabčine عدن - prepis podľa spisovnej arabčiny *Adan*; miestna výslovnosť ['adän]), v staroveku **Adana** alebo **Athana**, je najväčšie prístavné mesto v Jemene, nachádza sa na juhu Adenského zálivu. Má 550 744 obyvateľov (stav k 1. januáru 2005). V rokoch 1967 až 1990 bolo hlavným mestom Jemenu. Samotné mesto sa skladá z troch štvrtí: 
* At-Tawahí
* Ma'alak
* Krater - staré mesto v kráteri vyhasnutej sopky

## Podnebie
Podnebie je suché (ročné zrážky pod 25&nbsp;mm), s priemernou teplotou 29&nbsp;°C.

## Dejiny
Aden bol dôležitým obchodným centrom už od antických čias. Vtedy bolo mesto známe pod menom Adana. Súčasťou Jemenu je od 7. storočia. V rokoch 1839 až 1967 bola v meste britská námorná základňa.
Význam mesta vzrástol najmä po vybudovaní Suezského prieplavu, po zjednotení Jemenu až do roku 1990 bolo hlavným mestom krajiny.

## Priemysel a doprava
Aden je predovšetkým prístavné mesto s lodiarskym priemyslom. Nachádza sa tu ropná rafinéria, získava sa tu soľ z morskej vody, bavlníkový olej. V meste je letisko a univerzita.

## Referencie

## Iné projekty

## Zdroj
* 

Kategória:Mestá v Jemene
Kategória:Prístavné mestá v Jemene
Kategória:Prístavné mestá Arabského mora
Kategória:Bývalé hlavné mestá
Kvestor (staroveký Rím)

**Kvestor** bol v starovekom Ríme nižší úradník, ktorý mal na starosti finančné záležitosti.
Existencia kvestorov je ale preukázaná už v rímskom kráľovstve. S časom sa miera kompetencií kvestorov rozširovala o ďalšie funkcie, pričom okrem činnosti vyšetrujúceho sudcu boli poverení správou štátnej kasy (*aerarium*), vymáhaním daní a opatrovaním štátneho archívu. Niekedy okolo roku 420 pred Kr. existovali štyria kvestori, zvolení inštitúciou zvanou *[[Comitia Tributa]]*. Keďže kvestor patril k nižším magistratúram, nedisponoval najvyššou výkonnou mocou, iba nižším typom moci nazývaným *potestas*. Kvestor nebol chránený žiadnym liktorom, smel však nosiť tógu s purpurovým pruhom. Disponoval justičnou právomocou.

## Zdroj

Kategória:Staroveký Rím
Bezpráví

**Bezpráví** je osada v okrese Ústí nad Orlicí v Česku. Katastrálne spadá pod Dobrú Vodu. V roku 1949 bola celá obec Dobrá Voda pripojená k obci Rviště a tá bola v roku 1961 premenovaná na Orlické Podhůří. Osada Bezpráví je na pravom brehu Tichej Orlice, asi  východne od stredu mesta Brandýs nad Orlicí. Leží v nadmorskej výške asi  Dnes slúži hlavne na rekreačné účely. Kým v roku 1836 mala osada 51 obyvateľov, v rokoch 1890 – 1961 bol počet obyvateľov už menej ako 20 a v niektorých rokoch aj menej než 10. V rokoch 1980, 1991 a 2002 nebol v osade evidovaný ani jeden trvale žijúci obyvateľ.

## Zaujímavosti
*Železničné strážne domčeky č. 51 a 53 z doby výstavby olomoucko-pražskej dráhy
*Okolitá príroda, hlavne údolie Tichej Orlice a lesnaté svahy nad ním, suťové lesy pod obcou Sudislav nad Orlicí s bohatou flórou, kopec Zátvor
*Začiatkom 90. rokov 20. storočia sa skupina recesistov pokúsila vytvoriť v Bezpráví československý skanzen komunizmu (totality) spočívajúci v nahromadení portrétov, búst a sôch komunistických predstaviteľov, červených vlajok, päťramenných hviezd a iných dobových artefaktov.
* Frekventovaná železničná trať pretínajúca zaujímavú krajinu je veľkým lákadlom pre železničných fotografov, ktorí sa sem schádzajú z celého Česka aj Slovenska. Z týchto dôvodov býva Bezpráví označované za "Mekku šotoušov".

## Referencie


## Pozri aj
* Zoznam obcí v Česku

## Iné projekty

Kategória:Obce okresu Ústí nad Orlicí
Melvin Schwartz

**Melvin Schwartz** (* 2. november 1932, New York, New York, USA – † 28. august 2006, Twin Falls, Idaho) bol americký fyzik. 

V roku 1988 dostal spolu s Leonom Maxom Ledermanom a Jackom Steinbergerom Nobelovu cenu za fyziku za prvé použitie zväzku neutrín a za objav miónového neutrína. Bol tiež objaviteľom niekoľkých komét.

## Referencie


## Externé odkazy
* 1988 Nobel Physics winners
* Nobel autobiography

Kategória:Fyzici USA
Kategória:Nositelia Nobelovej ceny za fyziku
Kategória:Nositelia Nobelovej ceny z USA
Kategória:Absolventi Kolumbijskej univerzity
Kategória:Osobnosti z New Yorku
Renault 7

**Renault 7** alebo **R7** bol 4-dverový automobil, sedanová verzia supermini Renault 5, ktorý vyrábala španielska automobilka FASA-Renault, pobočka francúzskej automobilky Renault, v rokoch 1974-1984.

Bol veľmi podobný modelu Renault 5 a mechanicky identický, ale ponúkal menší výber motorov. Mal 4 dvere a sedanový kufor na mieste pôvodných tretích alebo piatych dverí vrátane hatchbacku. Ďalšou zmenou bolo použitie kovových tlmičov namiesto plastových, čím malo auto zdanlivo starší dizajn alebo možno aj o niečo drahší dizajn. Pôvodne ho poháňal 1 037 ccm motor, ktorý sa predával hlavne v Španielsku. Vyrobilo sa okolo 140 000 kusov, no úspech mimo domáceho trhu bol obmedzený, pretože Renault ponúkal praktickejšie auto, väčší Renault 12, za mierne odlišnú cenu.

Renault 7 bol uvedený dva roky po uvedení modelu Renault 5, potom prešiel tvarovou rekonštrukciou v roku 1979 a nasledovalo vylepšenie motora na 1108 ccm v roku 1980. Produkcia sa skončila v roku 1982, kedy bol na svetový trh uvedený nový Renault 9. Navyše 5-dverová verzia R5 bola uvedená v roku 1980 s použitím španielskeho R7 ako predlohy. R5 bol podstatne tvarovo zrekonštruovaný a predaj R7 nepokryl výdaje potrebné na novú formu R7.

## Iné projekty

## Zdroj

7
Kategória:Malé automobily
Kvestor

**Kvestor** môže byť:
* v starovekom Ríme: druh finančného úradníka, pozri kvestor (staroveký Rím)
* na vysokej škole: pôvodne pokladník školy, dnes (napr. v strednej Európe) stály zástupca rektora pre hospodárske a správne veci, pozri kvestor (vysoká škola)
* hodnosť v talianskej polícii, pozri kvestor (talianska polícia)
* osoba dohliadajúca na finančné a administratívne záujmy poslancov Európskeho parlamentu, pozri kvestor (Európsky parlament)
Vážska cyklomagistrála

náhľad|Smerovník v Mojšovej Lúčke
**Vážska cyklomagistrála** je jedna z najdlhších cyklotrás na Slovensku. Má priradenú červenú farbu a číslo 002 a jej celková plánovaná dĺžka je okolo 250 kilometrov. Vedie popri Váhu po hrádzach a priľahlých komunikáciach z Komárna do Žiliny, resp. pod hrad Strečno. Značená je v úseku Piešťany – Žilina, značenie je však miestami staré a poškodené. Po Nemšovú vedie po oboch brehoch Váhu, od Nemšovej do Žiliny po pravom brehu a v závere po Strečno opäť po ľavom. 

Je prepojená na český systém cykloturistických trás. Po trase sa nachádza množstvo hradov a kaštieľov a iných atrakcií, napríklad prírodne kúpalisko Zelená voda pri Novom Meste nad Váhom.

V roku 2013 bola vyznačená časť z Komárna do Kolárova v dĺžke 23 km. 

## Referencie


## Iné projekty

Kategória:Cyklistické trasy na Slovensku
Kategória:Pomenovania podľa Váhu
Fedor Malík

Prof. Ing. **Fedor Malík**, DrSc. (* 11.1.1945, Modra) je slovenský enológ, vinár, pedagóg, chemik a spisovateľ. Precestoval za spoznávaním vína mnohé štáty sveta..

## Knižná tvorba
* Fedor Malík: *Víno moja láska*, Albert Marenčin – Vydavateľstvo PT, 1999, ISBN 8088912083
* Fedor Malík: *Tisícročné víno*, Albert Marenčin – Vydavateľstvo PT, 2001, ISBN 8088912199
* Fedor Malík: *Víno moja vášeň*, Albert Marenčin – Vydavateľstvo PT, 2003, ISBN 8088912466
* Fedor Malík: *Víno na tanieri*, Albert Marenčin – Vydavateľstvo PT, 2004, ISBN 8088912067
* Fedor Malík: *100 najlepších slovenských vín 2004*, Albert Marenčin – Vydavateľstvo PT, 2004, ISBN 8088912776
* Fedor Malík a kolektív: *Víno Malých Karpát*, Albert Marenčin – Vydavateľstvo PT, 2005, ISBN 8089218075
* Fedor Malík: *100 najlepších slovenských vín 2005*, Albert Marenčin – Vydavateľstvo PT, 2006, ISBN 8089218091
* Fedor Malík: *100 najlepších slovenských vín 2006*, Albert Marenčin – Vydavateľstvo PT, 2006, ISBN 8089218350
* Fedor Malík: *Oškvarky vo fľaši*, Albert Marenčin – Vydavateľstvo PT, 2006, ISBN 8089218156
* Fedor Malík: *Kolem světa za vínem – Cesty za vinicemi, vinařstvími a víny celého světa*, MAYDAY publishing, 2006, ISBN 8086986306
* Fedor Malík: *100 najlepších slovenských vín 2007*, Albert Marenčin – Vydavateľstvo PT, 2007, ISBN 978-80-89218-55-4
* Fedor Malík: *Víno na zjedenie*, Albert Marenčin – Vydavateľstvo PT, 2008, ISBN 8089218776
* Fedor Malík: *100 najlepších slovenských vín 2008*, Albert Marenčin – Vydavateľstvo PT, 2008, ISBN 978-80-89218-78-3
* 
* Fedor Malík a kolektív: *100 najlepších slovenských vín 2009*, Albert Marenčin – Vydavateľstvo PT, 2009, ISBN 978-80-8114-014-3
* 

## Ocenenia
* 2007 Cena primátora mesta Pezinka – za autorstvo kníh a článkov venujúcim sa vínu a za niekoľkoročné vykonávanie odbornej práce v porotách
* zoznam ocenení nie je úplný

## Referencie

## Iné projekty

## Externé odkazy
* Oficiálna stránka - www.fedormalik.sk
* Rozhovor: Klčovanie očami enológa

Kategória:Enológovia
Kategória:Slovenskí vinári
Kategória:Slovenskí pedagógovia
Kategória:Slovenskí chemici
Kategória:Slovenskí spisovatelia
Kategória:Osobnosti z Modry